Vatrogasci.
Možete li poslati hitnu pomoć na ugao 25. i Statea?
-U čemu je problem? -Ovdje je neki goli mladić ili muškarac.
Vani je. Ljudi mu pokušavaju pomoći da ustane.
Nema odjeću. Jako je ozlijeđen.
-Je li pri svijesti? -Nije.
Pokušavaju ga natjerati da hoda, ali ne može hodati. Ni ne vidi.
-Dobro. -Kad god ustane, padne.
-Ugao 25. i Statea? -Da.
-U redu -Jednosmjerna je. Dobro. Bok.
27. SVIBNJA 1991. DVA UJUTRO
To što se dogodilo te noći je nevjerojatno.
Taj je mladić bio gol ispred Dahmerove zgrade.
Potpuno gol.
Dvije osobe pozvale su vatrogasce i policiju.
Neki su vidjeli da mu iz rektuma curi krv.
Imao je ogrebotinu na koljenu.
Očito je bio ošamućen od nečega.
Zašto je ovaj mladić,
gol, krvav i nesuvisao,
na ulicama Milwaukeeja?
NETFLIXOVA DOKUMENTARNA SERIJA
Imali smo trgovački centar Grand Avenue.
Jeffrey Dahmer stalno je bio ondje.
Vidjeli bismo ga u dijelu s restoranima
ili dok šeće centrom.
Fotografirao je ljude.
Rekao bi im:
„Izgledaš kao model. Da te fotografiram?”
26. SVIBNJA 1991.
SEDAM SATI PRIJE POZIVA HITNIM SLUŽBAMA
Dahmer je bio na pizzi i pivu kad je ugledao zgodnog mladića.
PSIHIJATAR TUŽITELJSTVA
To je bio Konerak Sinthasomphone.
Započeo je razgovor s njime.
Ponudio je mladiću 50 dolara da mu pozira.
Mladić je pristao otići s Dahmerom u stan.
U stanu mu Dahmer daje piće
s količinom Halciona od koje će neko vrijeme biti u nesvijesti.
Ovu je žrtvu htio održati na životu.
PORUČNIK ODJEL ZA UBOJSTVA
Dok sam razgovarao s njim,
g. Dahmer mi je rekao da je htio nekog posve pokornog,
za koga se neće bojati da će otići.
FORENZIČKI PSIHOLOG
Na nekima sam isprobao tehniku bušenja.
I kod njega sam to primijenio.
Jesi?
U kojem trenutku?
-Prije dolaska policajaca ili poslije? -Prije dolaska policajaca.
Jeffrey mi je rekao za Koneraka…
DAHMEROVA BRANITELJICA
…i kako je napravio neke prilagodbe i promjene u metodi
kako bi ga pretvorio u zombija
koji će živjeti.
Dahmer mu je izbušio rupu u lubanji,
ubrizgao klorovodičnu kiselinu
i čekao da vidi je li ovaj put uspio,
jer ostali su umrli od te injekcije.
Koliko si duboko probušio?
-Do mozga. -Pet ili osam centimetra?
-Da. -I to samo ravno?
-Da. -Ništa nije izašlo?
-Nikakva tekućina? -Nisam vidio nikakvu tekućinu.
I nije bilo krvarenja.
Konerak je zapravo funkcionirao u ograničenoj mjeri.
Bio je ošamućen.
Nije bio mrtav. I govorio je.
Mislio sam da ću ga moći držati u takvom stanju.
Jeff bi mu rekao što želi i funkcioniralo je.
Jeff nije uzeo u obzir činjenicu
da bi ovaj mogao pobjeći izvan stana.
Dahmer je često pio tijekom zločina.
OKRUŽNI TUŽITELJ
U ovom slučaju otišao je na pivo u obližnji bar.
Dok je Dahmer otišao po pivo,
Konerak je iskoristio priliku da istrči iz stana u uličicu.
NOVINARKA
Tad je susjeda pogledala kroz prozor i vidjela ga.
Žene zovu policiju.
Policija dolazi,
a Konerak je tada sjedio
s pokrivačem na mjestu zločina.
Policajci prilaze da saznaju što se zbiva.
Policajci su pokušali ispitati Koneraka.
NOVINAR
Konerak ne može ispričati svoju stranu priče jer je drogiran.
Ništa nije ukazivalo na to da mu je Dahmer probušio lubanju.
DAHMEROV GLAVNI BRANITELJ
Iz nje nije tekla krv.
Dok je to trajalo, Dahmer je došao niz ulicu.
NOVINAR
Mlade žene pitale su Koneraka kako se zove. Nije mogao govoriti.
Stale su između njih dvojice i rekle mu da ga se kloni.
Dvije 18-godišnje crnkinje štite ga od Dahmera.
Policija ih ne sluša.
Nisu im ni zapisali imena.
Govorili su im da će ih uhititi ako nastave govoriti.
Dahmer je rekao da mu je to dečko i počeo ga je voditi natrag u stan.
Dahmer je mislio da, kao bijelac,
može policajcima ispričati svoju verziju priče.
Vjerujem da je on u to vjerovao jer je znao:
„Bijelac sam. Mogao bih se izvući.”
Jeffrey je uvijek brzo reagirao.
Njemu je bilo prirodno
manipulirati i izvući se iz loših situacija.
Imamo golog tipa na ulici,
koji buči.
Policija je mislila da je pijan k'o letva.
Što su učinili? Nisu ga samo ostavili.
Odveli su ga na sigurno.
U stan odakle je i došao.
Ušli su u stan.
Konerak je sjedio na kauču kao da mu je to dom.
Konerakova je odjeća na hrpici,
uredno složena negdje u dnevnoj sobi.
Dahmer je policajcima pokazao fotografije tog mladića
i rekao da mu je to ljubavnik.
„Nećemo uhititi ovu dvojicu jer su gej. To se neće dogoditi.”
Ostavili su Sinthasomphonea na kauču u Dahmerovu stanu.
Nisu ni pogledali u spavaću sobu.
Policajci nisu znali da u spavaćoj sobi
truplo Tonyja Hughesa
leži na krevetu.
Policija je otišla i ubrzo nakon toga
Dahmer je ubrizgao još kiseline
u mozak Koneraka Sinthasomphonea.
Što si stavio unutra?
Injekciju sam napunio klorovodičnom kiselinom.
Opet sam je ubrizgao u manjoj dozi,
ali bilo je previše nakon što sam ubrizgao i taj drugi put.
Jedna od djevojaka koja je pokušala zaštititi Koneraka
sve je rekla majci Glendi Cleveland.
27. SVIBNJA 1991. 2.31
-Policija Milwaukeeja. -Da…
Policijsko vozilo 50 zaustavljeno je ranije večeras,
prije nekih 15 minuta.
-To sam bio ja. -Što se dogodilo?
Moja kći i nećakinja
vidjele su što se zbilo. Je li nešto učinjeno?
Ne. To je pijani dečko
drugog dečka.
-Koliko je dijete staro? -Nije dijete, već odrasla osoba.
Jeste li sigurni?
Gospođo, ne mogu biti jasniji. To je riješeno.
Sinthasomphone je umro.
Umro je sat vremena nakon što je policija napustila stan.
Konerak Sinthasomphone imao je 14 godina
i bio je jedna od najmlađih Dahmerovih žrtava.
UBIJEN: KONERAK SINTHASOMPHONE
Da su na trenutak pomislili da je u opasnosti,
ne bi ga pustili da se vrati s Dahmerom.
NOVINAR
Policiji je rečeno da poštuje gej zajednicu u Milwaukeeju.
Vjerojatno su mislili da iskazuju poštovanje
i da nemaju heteroseksualne predrasude u toj situaciji.
Što god je policija učinila, to očito nije bilo dovoljno.
Nekoliko Afroamerikanaca govori
da je taj mladić maloljetan
i da nije u dobrom stanju.
Ljudi kažu da su radili svoj posao, dali su sve od sebe.
To je jako daleko od onoga što su trebali učiniti.
Da su mu provjerili ime, vidjeli bi da je na uvjetnoj
zbog napada na momka iz Laosa…
SEKSUALNI NAPAD
…koji je na kraju ispao Konerakov brat.
Kako se to dogodilo?
TRAGEDIJA POGAĐA OBITELJ
Dvaput su bili žrtve J. Dahmera.
Jednog od Konerakove braće Dahmer je napastovao prije tri godine.
Obitelj je došla u Ameriku prije 11 godina sa snovima o boljem životu.
Umjesto toga, Jeffrey Dahmer zadao im je groznu noćnu moru.
Rekao je da je to više od slučajnosti.
Međutim, to ga je zaista šokiralo kad je čuo.
Bio je posve šokiran.
Euroazijci… Nevjerojatno da su bili braća. Zapanjujuće.
Ne mogu vjerovati.
Želiš reći da mu je to brat?
-Znaš li kako se zvao? -Ne.
Ne znam.
To je užasna tragedija za obitelj Sinthasomphone.
Žrtva seksualnog napada
i žrtva ubojstva u istoj obitelji.
Nemoguće je pojmiti koliko je ta obitelj propatila
zbog Jeffreyja Dahmera.
SVIBANJ 1991.
SRPANJ 1991.
Dahmer je uhićen u srpnju 1991.
POLICIJA NIJE POMOGLA GOLOM DJEČAKU KOJI JE KRVARIO
Zajednica je bila ogorčena jer je policija Koneraka vratila Dahmeru.
Glenda Cleveland nebrojeno je puta zvala postaju
tijekom sljedećih tjedan dana.
Rekla je: „Moja kći vidjela je golog dječaka.”
Vjerovala je da je bio seksualno napadnut.
Bio sam mladi novinar u Sentinelu u vrijeme slučaja Dahmer.
Netko je htio razgovarati o Dahmeru i ja sam se ponudio.
DAHMEROVA SUSJEDA
Bila je to Glenda Cleveland.
Ispričala mi je da su pokušali zaštititi tog dečka,
a policija ih nije htjela slušati.
Nazvao sam kapetana u postaji.
Očekivao sam da će to poreći, no nije.
Rekli su da je istraga u tijeku.
Kako je policija mogla vratiti tog dječaka?
Vratili su tog dječaka Dahmeru.
Vjerovali su bijelom muškarcu, a ne pet crnih svjedoka.
Zaključio sam da policajci nisu ispravno obavili…
NAČELNIK POLICIJE
…svoje dužnosti prema pravilima i propisima
policije Milwaukeeja.
Dvojica policajca, John Balcerzak i Joe Gabrish,
otpušteni su iz policije Milwaukee.
POLICAJCI DOBILI OTKAZ U SLUČAJU DAHMER
U policiji je bilo previranja. Grad je bio rastrgan.
Neki su podržavali policajce.
U potpunosti podržavamo naše policajce.
NAJBOLJI NA SVIJETU
Većina bijelaca nije uvjerena
da je rasizam problem u policiji.
Podupiru policiju, iako su optužbe sve glasnije.
Smatram da postoji jednako i pošteno postupanje policajca
prema cijeloj zajednici. Tako su obučeni.
Mislim da policajci nisu odlučili
na temelju bilo kakve rase
i homofobije.
Očito je da su policajci pogriješili,
ali Dahmer je prevario mnogo ljudi.
Te je noći prevario te policajce.
Siguran sam da su policajci mnogo puta promišljali o tome.
MI IH PODRŽAVAMO. A VI? STANIMO UZ NJIH!
Ljudi su ukazivali na radijsku komunikaciju policajaca
odmah nakon kontakta.
Muškarac azijskog podrijetla pod utjecajem
vraćen je svom trijeznom dečku.
Moj partner ide na tretman protiv ušiju u postaju.
Čujete policajce kako se smiju.
Mislim da je to bila travestija.
SLUČAJ SERIJSKIH UBOJSTAVA RAZOTKRIVA DUBOKE NAPETOSTI
Vraćamo se na izvor našeg shvaćanja homoseksualnosti.
Ismijavali su gej ljude.
No tad su se dvojica policajaca na sudu žalila na otkaz.
Sud se složio s njima,
vratio ih na posao i isplatio im zaostale plaće.
DOBAR ČOVJEK, POLICAJAC
Slučaj Koneraka Sinthasomphonea
usmjerio je pozornost na Milwaukee.
To im je govorilo mnogo o zajednici.
Mnogo im je govorilo o policijskoj zaštiti koju su im nudili.
Bila je to strašna epizoda.
SRPANJ 1991.
LIPANJ 1991.
Nakon što je g. Dahmer ubio mladića iz Laosa…
PSIHIJATAR OBRANE
…tijela su se gomilala u njegovu stanu.
Dahmer je ubio još četvero ljudi.
Isprva je prošlo devet godina između ubojstava,
pa nekoliko mjeseci, a nakon Koneraka tjedni.
Sat vremena prije posla
pokušao sam odlučiti hoću li ga zadaviti tada
ili ga održati na životu tijekom noći.
Odabrao sam ovo drugo i propustio posao.
Te nedjelje dobio sam otkaz.
To je bio domino efekt
koji je pokrenuo cijelu lančanu reakciju.
ZGRADA OXFORD
Počeo je više piti
i stanje mu se pogoršavalo.
Primijetio sam da ga viđam rjeđe…
DAHMEROV SUSJED
…nego kad je bio zaposlen.
Otišao bih do njega da provjerim kako je
i primijetio bih da se špijunka zatamni.
Pa opet posvijetli.
Znao sam da je došao do vrata
i da me vidio.
Znao je da mu ja kucam na vrata
i nije mi otvorio vrata.
Na temelju toga zaključio sam
da želi da odem.
Što sam i učinio.
Nekoliko liječnika reklo je da je alkoholičar.
Bio je sklon ovisnostima.
Mislim da je jednako ovisan bio i o ubijanju.
Kako je ovisnost rasla,
trebao je sve više i više.
Došao je do trenutka
gdje je stalno morao izlaziti
i pobrinuti se za još jednu osobu,
dok se istovremeno ne rješava onih koje je već ubio.
Kad sam ga komadao u kadi…
Nisam završio posao u jednoj noći.
Previše sam se žurio da to obavim.
Bio je toliko preopterećen time što je radio
da više nije imao kontrolu nad time.
Tuširao se s dvoje ljudi u kadi.
Pitala sam ga zašto se prvo nije riješio tih tijela.
Nije mogao izdržati, trebalo mu je uzbuđenje.
Bilo je važno da ga ne osuđujem
i da ga ne dovodim u situaciju
u kojoj bi prestao pričati.
Ali slušati te stravične detalje…
SKINUO BIH OSTATAK MESA I STAVIO KUHATI
…bio je izazov.
-To te uzbuđivalo? -Da, jest.
Da, kad bih vidio unutrašnjost.
S vremenom se to pogoršalo.
Nije se samo seksao s truplom,
već je otvarao utrobu
i seksao se
tako, s utrobom.
TAKO SAM TO RADIO.
Bilo je trenutaka u kojima je bilo jako teško to slušati
i pretvarati se da to ne utječe na mene.
Skoro sam upao u nevolju
jer je taj miris zabrinuo susjede.
Jedne sam noći spavao
i grozan smrad probudio me oko 2.30 ujutro.
Otvorio sam vrata
i vidio sam maglu.
Jeste li ikad gledali film strave kad je lik na groblju
i oni likovi dolaze?
To sam vidio.
Zatvorio sam vrata,
uzeo ručnik, prekrio dno vrata
i vratio se u krevet.
Kad sam se probudio, rekao sam supruzi Pam za smrad
a ona je rekla: „Danas ću saznati odakle to dolazi!”
Poslije je rekla
da je njuškala oko vrata
i da smrad dolazi iz Jeffova stana!
DAHMEROVA SUSJEDA
Uzela je stolac i sjedila u našem stanu s otvorenim vratima,
čekajući da se Jeff vrati.
Kad se vratio kući, pitala ga je za smrad.
Rekao je da mu je zamrzivač prestao raditi
i da se meso pokvarilo u zamrzivaču.
Pitao sam ga:
„Zar nemaš jamstvo? Koliko dugo ga imaš?”
Jesu li se ikad raspitivali?
Da.
-Što se dogodilo? -Rekao sam im da je zamrzivač krepao.
Koristio se raznim sredstvima kako bi što bolje zadržao uspomene
na muškarce koje je smatrao privlačnima.
To je uključivalo fotografiranje
dok su bili u nesvijesti ili mrtvi,
uklanjanje dijelova koje bi sačuvao.
To je s vremenom dovelo…
FORENZIČKI PSIHIJATAR TUŽITELJSTVA
…i do kanibalizacije.
Jesi li birao ono što si zadržao? Kako si birao?
Samo najmesnatije dijelove,
dijelove s najmanje masnoće.
-Dakle, bicepsi, bedra, listovi? -Da.
Jedenje žrtava dio je vrlo poremećenog razmišljanja koje se razvilo
nakon što je g. Dahmer odustao od ideje da se može boriti protiv nagona da ubija.
UBOJSTVA I KANIBALIZAM
Razmišljao je o jedenju raznih dijelova tijela, uključujući i srca.
PSIHIJATAR OBRANE
Izvadio si srce i jetru
i to si sačuvao, uz bedro.
Što si učinio s ostatkom?
Ostavio sam oko 25 kg, ostalo sam bacio.
Koliko si kilograma ukupno pojeo?
Ukupno…
Oko 4,5 kg.
U jednom je trenutku pio ljudsku krv
i na svoj poremećeni način mislio je da će ga to nekako povezati
s krvlju ljudi koje je konzumirao.
Razmišljao je: „Ako progutam te duše,
one će živjeti kroz mene.”
Da je netko i pogledao u zamrzivač, činilo se poput običnog mesa.
Da, kao meso iz supermarketa.
Neko je vrijeme bilo smrznuto.
Možda mjesec dana.
Ili ne tako dugo. Nekoliko tjedana.
O, Bože. Nisam imao pojma
da se to događa preko puta hodnika
od mog stana.
Svi u zgradi osjećali su se prevareno.
DIJELOVI TIJELA PO CIJELOM STANU
Svi smo mislili da nas je Jeffrey Dahmer izigrao.
MOŽDA ČAK I 12 TIJELA
Teško je
kad ti netko postane drag
i onda saznaš da ti je ta osoba zapravo zabila nož u leđa.
TRI GLAVE I DIJELOVI TIJELA
Mislio sam da mi je prijatelj.
Ljudi koji žive u zgradi i ovoj četvrti večeras su u šoku.
Naprosto ne mogu vjerovati
da se u susjedstvu događao zločin ovih razmjera.
Danas se postavilo pitanje rase u priči o J. Dahmeru
jer je većina žrtava bila crna
i sve se dogodilo u većinski crnačkoj četvrti.
Rasizam je ključan jer ono što je dosljedno,
osim seksa s truplom, osim samog broja…
Dosljedno je to što su to bili crni mladići.
Dahmer je rekao da su mu idealne žrtve mladi crnci, sportski tipovi,
ali prve dvije žrtve bili su bijelci.
Imao je hispanske žrtve, azijske žrtve.
Privlačili su ga ljudi drugih rasa. Nije to bio zločin iz mržnje.
Pokušavao se intimno povezati
s osobama koje su ga privlačile.
UBIJENI
Ne znam što je Dahmer mislio.
UBIJEN: EDWARD SMITH
Je li bio rasist? Koga briga!
Ubijao je crnce.
Ubijao je ljude drugih rasa.
Ubijao je homoseksualce.
Po mom mišljenju, bitno je da je oduzeo živote
mnogim ljudima koji bi i danas trebali biti živi.
23. KOLOVOZA 1991.
30. SIJEČNJA 1992.
PRAVDA
Uz današnju tehnologiju, suđenje će biti emitirano kroz svemir
u drugim zemljama u samo nekoliko sekundi.
Englezi kažu da se Jeffrey Dahmer pobrinuo
da Milwaukee ne bude poznat samo po pivu,
već i po serijskim ubojicama.
Dahmer je priznao da je ubio 17 ljudi.
Dahmer se izjasnio krivim.
Jedina je dvojba bila je li bio uračunljiv ili ne.
„Da, počinio sam ubojstva, ali nisam uračunljiv.”
Suđenje je bilo velika stvar.
Privuklo je mnogo novinara. Članovi obitelji bili su ondje.
Bila je to velika predstava.
Michael McCann bio je tužitelj koji je na suđenje zastupao državu.
Gerry Boyle bio je Dahmerov branitelj
i bio je odličan pred porotom.
Znao sam da je opasan.
Još se sjećam kako je bilo sjediti s drugim novinarima
u okružnoj sudnici
dok smo čekali Dahmerovo prvo pojavljivanje na sudu.
To je bio prvi put da ga vidimo uživo.
Očekivali smo Charlesa Mansona.
Ali Dahmer je bio naočit čovjek.
Bio je povučen.
Nije izgledao kao serijski ubojica.
Mislim da se Dahmerov otac nadao
da će ljudi razumjeti da je to učinio zbog mentalne bolesti.
OTAC JEFFREYJA DAHMERA
Lionel se nadao da bi sud mogao pomoći Jeffreyju.
Svi ustanite.
Okružni sud 33 u okrugu Milwaukee zasjeda.
Predsjeda časni Laurence C. Gram.
Obrana je morala dokazati neuračunljivost.
Obrana izlaže prva. Vrlo različito od uobičajenog tereta dokazivanja.
Prihvaćam odgovornost dokazivanja
da ovo nije zao čovjek.
Ovo je bolestan čovjek.
Moja dužnost i cilj bili su da dokažem
da je bio neuračunljiv tijekom počinjenja tih djela.
Kad je nekoga ubio, patio je od mentalne bolesti.
Ovako ja vidim Jeffreyja Dahmera
kao ljudsko biće.
On je osoba koja voli maštanje, drogiranje,
čuvanje lubanja, kanibalizam,
tu su i seksualni nagoni, bušenje, zombiji, nekrofilija…
Naravno, prema prosječnom mišljenju…
RASKOMADAN I SKUHAN
…bio je lud, kanibal, serijski ubojica.
PRIZNAO SAKAĆENJE
No prema pravnom gledištu,
je li bio neuračunljiv?
Je li ispunio zakonsku definiciju? To je bilo otvoreno pitanje.
Prije nego što osoba postane neuračunljiva prema zakonu
mora patiti od mentalne bolesti ili oštećenja.
Takvi ljudi nemaju sposobnost
da razlikuju dobro i zlo
ili ne mogu kontrolirati svoje ponašanje kako bi trebali prema zakonu.
PSIHIJATAR OBRANE
Otišao sam u Chicago k dr. Wahlstromu. Uključio se u slučaj.
Struktura osobnosti optuženika,
njegov temeljni pogled na svijet i sebe,
prema dijagnozi zadovoljava kriterije
za shizotipne i granične poremećaje osobnosti.
Što to znači?
Oni mahnito pokušavaju izbjeći stvarnu ili umišljenu napuštenost.
U ovom slučaju
to je najekstremniji primjer takvih pomahnitalih pokušaja.
Dahmer nije htio da ljudi odu,
nego da ostanu s njim.
Taj osjećaj napuštenosti…
Mislim da je dijelom zbog toga
zadržao dijelove tijela svojih žrtava.
Čuvao je kosti, lubanje
i ruke.
Jeff je rekao da je to za svetište.
Imam pijedestal.
Crni pijedestal.
I imao je crni, okrugli vrh.
Lubanje sam postavio na to i oko toga.
To je samo sjećanje…
Na ljude. Uspomena na svakog od njih.
Bio je to moj privatni svijet, da.
Imao sam potpunu kontrolu.
To je najveća kontrola koju možeš imati.
Ovo je fotografija onoga što je nacrtao.
KOSTURI LUBANJE
CRNI STOL MIRISI
Kao što vidite,
potpisao se na dnu.
Jesi li se zbog čuvanja lubanja,
zapravo, zbog tog svetišta
osjećao manje usamljeno,
kao da ti na neki način prave društvo?
Mislim da sam sigurno o tome razmišljao.
Jeffreyju je to svetište služilo za moć i kontrolu.
Određene osobine koje su mu se sviđale kod pojedinih ljudi
tako bi bile internalizirane u njegov život.
Bila je to bizarna zabluda.
Mislio je da može uzeti
lubanje i kosti žrtava
i stvoriti centar moći
u kojem bi mogao dobiti posebne moći.
Pokušavamo pobijediti u obrani ludilom.
Ovdje je izgubio kontrolu.
Pokušavamo pokazati da više nije razmišljao racionalno.
Mislim da je patio od nekrofilije,
vrlo rijetkog i opasnog psihijatrijskog stanja.
To je ljudsko biće s groznim psihijatrijskim poremećajem
kojemu je jako teško ne dopustiti da ga taj poremećaj
dovede do toga da nanosi štetu drugima.
Očito je izgubio tu bitku. Po mom stručnom mišljenju…
ANATOMIJA ZLOČINA
… g. Dahmer nije bio sposoban prilagoditi ponašanje zahtjevima zakona.
Ali mislim da su u to vrijeme ispunjavali zakonske uvjete za takvu obranu.
I danas to vjerujem.
Okružno tužiteljstvo zatražilo je
da procijenim g. Dahmera.
U vrijeme svakog ubojstva
bio je u mogućnosti ne počiniti ubojstvo.
Nije bilo sile koja ga je tjerala da ubije.
Postojala je samo želja
da provede više vremena sa žrtvom.
Da je žrtva dobrovoljno pristala ostati s njim,
ne bi počinio ubojstvo.
To je pokazatelj da može kontrolirati svoje ponašanje.
Nisam mislio da Dahmer ima bilo kakvu mentalnu bolest.
Je li znao da je to pogrešno?
Kako znam da je znao?
Rekao je da je znao da je to pogrešno.
Svaki put.
Poduzeo je korake za sva ubojstva za koja je optužen
kako ne bi bio uhvaćen.
To je uključivalo lažne sigurnosne kamere
kako bi odvratio ljude od provale dok je on na poslu.
To je uključivalo rješavanje dokaza.
To je uključivalo navlačenje zavjesa dok je komadao tijela.
Mnogo koraka da izbjegne otkrivanje.
Da bi ubio,
morao je pobijediti svoju inhibiciju tako što se napio.
Svi su se psihijatri složili da je alkoholičar i nekrofil
i da je znao da je to pogrešno,
no ne i oko toga je li se mogao kontrolirati.
Meni je suđenje izazvalo veliku tjeskobu.
Sjedila sam pokraj Jeffa.
Kad bi imao pitanja, obratio bi se meni.
Wendy Patrickus odigrala je važnu ulogu u ublažavanju Dahmerova imidža.
Jeffrey Dahmer izgledao je manje prijeteće zbog mlade žene.
To je i bila namjera, pokazati poroti
da Dahmer nije čudovište kakvih su ga prikazivali.
Imala sam problema dok sam zastupala Jeffreyja Dahmera.
Primala sam prijetnje smrću iz različitih izvora.
Samo sam jednom osjetila da su te prijetnje stvarne.
Jedne sam večeri bila vani i jedna od članica žrtvine obitelji
napala me biljarskim štapom
jer sam zastupala Jeffa.
Rekla sam: „To mi je samo posao. Nisam ja ubila vašeg brata.”
Nije mogla ili nije htjela razaznati razliku između tog dvoje.
Napala me.
Zbog toga sam se baš posebno zabrinula
tijekom suđenja
i u tom sam trenutku prestala izlaziti.
Dahmerovi otac i pomajka dolazili su svaki dan na suđenje.
Suđenje je ostavilo traga na njima.
Doktor bi svjedočio i citirao njegovo priznanje…
POJEO BI DIJELOVE ŽRTAVA
To su bile grozne informacije.
Vidjeli biste to na licu njegova oca.
Lionel Dahmer sjedio je ondje sa Shari, svojom drugom ženom,
bio je iza svog sina.
NEURAČUNLJIV?
Suđenje je trajalo dva tjedna.
Nema kontrole!
Nije mogao stati.
Bio je poput odbjeglog vlaka
na tračnicama ludila.
Pitanje nije je li on neuračunljiv,
već je li doista dokazao da je neuračunljiv.
Ako nije, odgovor je ne.
Ne morate presuditi da je bio uračunljiv. To se od vas ne traži.
Od vas se traži da odlučite je li doista dokazao da je neuračunljiv.
To je problem pred vama.
Nakon svjedočenja porota je vijećala.
DAHMEROVA SUDBINA U RUKAMA POROTE
Je li Dahmer pravno gledano nevin zbog bolesti?
To porota mora odlučiti.
Porota i ljudi općenito često su zabrinuti,
ako netko nije proglašen krivim i ode u ludnicu,
da će izaći i opet nauditi ljudima.
PITANJE URAČUNLJIVOSTI
Čak i ako se uspješno liječite u ludnici,
sud mora odobriti vaš povratak u zajednicu.
U slučaju g. Dahmera, malo je vjerojatno
da bi mu sud odobrio povratak u zajednicu.
Rijetki bi se kladili na odluku.
-Proglasit će ga neuračunljivim. -Vjerojatno će reći da je uračunljiv.
Što mislite, kako će porota odlučiti?
Nemam pojma!
Odlučivali su od petka i vratili su se
tek kasno u subotu.
POROTA VIJEĆA O URAČUNLJIVOSTI
Pogledali su sve dokaze. Bili su odlučni.
U tihoj sudnici u Milwaukeeju porota je donijela odluku
u jednom od najgroznijih i najpraćenijih suđenja za ubojstva u modernoj povijesti.
Presuda. Jeffrey Dahmer bio je uračunljiv kad je ubijao i komadao muškarce i dječake
u jezivoj potrazi za druženjem i seksualnim zadovoljstvom.
To me mučilo.
Ako čovjek zaokupljen seksom s truplima,
čovjek koji buši rupe u glavama ljudi
u pokušaju da ih održi na životu u stanju poput zombija
nema psihijatrijski poremećaj,
ne znam što podrazumijevamo pod bolešću.
Koliko ljudi mora pojesti da pomislimo da ima mentalnu bolest?
Kao tužitelj radim već 38 godina.
Nemam potrebu za slavljem.
Ubijeno je 17 ljudi.
Sedamnaest je obitelji uništeno.
Nema mjesta za ushićenje.
Ali bio bih shrvan da su odlučili
da je bio neuračunljiv.
Dahmer nije nikako reagirao na odluku.
Baš nikako.
Ništa.
Gđo Dahmer, imate li komentar?
Ne.
-G. Dahmer? -Ne.
Pokušali smo razgovarati s Dahmerovom bakom Catherine,
ali znak je već postavljen na vrata
da je preslaba i uznemirena da govori o slučaju.
Što se presude tiče, nije bilo iznenađujuće.
DAHMER URAČUNLJIV
Ali mislim da je imao mentalnu bolest i trebao je pomoć.
17.VELJAČE 1992.
Obitelji žrtava plakale su od olakšanja,
znajući da Dahmeru prijeti kazna zatvora umjesto umobolnice.
Slučaj protiv Jeffreyja Dahmera danas je okončan.
Jutros je osuđen u sudnici u Milwaukeeju.
Što očekujete od Dahmerove presude?
Prvo će govoriti obitelji.
Svaka obitelj ima priliku izraziti sudu
utjecaj tog zločina na njihovu obitelj.
Mislim da ćemo vidjeti vrlo emocionalne izjave obitelji.
Majka sam Anthonyja Leeja Searsa.
Samo želim znati…
Zašto? Zašto je to morao biti moj sin?
Želim zahvaliti poroti. Želim zahvaliti vama, suče.
I maknite ga s ulica, molim vas.
Htjela bih reći Jeffreyju Dahmeru da ne poznaje bol, gubitak…
MAJKA ANTHONYJA HUGHESA
…i mentalno stanje u koje je doveo našu obitelj.
Ne želim da moja majka mora to opet proživljavati!
Nikad, Jeffrey!
Jeffrey, mrzim te, kurvin sine!
Mrzim te!
Jeffrey je izvan kontrole!
Ne zajebavaj se sa mnom! Ubit ću te, kvragu!
Pogledaj me, kurvin sine!
-Mogla bih te ubiti! -Ručak i pauza.
Jebeno te ubiti, kurvin sine!
Dolazila je prema njemu, činilo se da ga je namjeravala napasti.
Bio je smiren i staložen.
Mislio sam da će se ustati, no nije.
Samo je sjedio ondje. To je Jeffrey Dahmer pod stresom.
Sudac ga je pitao želi li nešto reći
prije no što donese presudu.
Nikad se nisam htio izvući.
Iskreno, htio sam smrt.
Nikoga nisam mrzio.
Znao sam da sam bolestan ili zao. Ili oboje.
Sad vjerujem da sam bio bolestan.
Preuzimam krivnju za ono što sam učinio. Naudio sam mnogima.
Naudio sam majci, ocu i pomajci.
Sve ih jako volim.
Nadam se da će naći mir koji i sam tražim.
Sudac je imao mogućnost donijeti najstrožu moguću presudu
u državi gdje nema smrtne kazne.
Dahmer je osuđen na 15 uzastopnih doživotnih kazni.
Da!
Ovo je prvi put da imaju razlog za veselje
otkad su saznali za Dahmera i što je učinio.
Život ide dalje.
Možda ovo što sam naučila u ovoj tragediji pomogne nekom drugom.
Zahvaljujem Bogu na presudi.
Dahmer je identificirao Stevena i pitali su ga kako može biti siguran.
Rekao je policiji: „Uvijek se sjećaš prvog.”
Želim da zna da i mi pamtimo našeg prvog.
Svaki dan mislimo o Steveu.
UMRO 18. LIPNJA 1978.
Bio je to neki kraj, posebno za obitelji
koje su godinama čekale da saznaju što se dogodilo.
Tužan osjećaj kraja,
ali ipak je kraj.
KAZNENA USTANOVA COLUMBIA
Dahmer je poslan u kaznenu ustanovu Columbia u Wisconsinu.
Ne znam kakav je zatvorski sustav. Imam sliku vrlo sumornog mjesta.
Razmišljao sam da će mi možda u zatvoru dopustiti
da uzgojim neku biljku.
Oduvijek me zanimao uzgoj biljaka.
Imao sam biljke u stanu.
Bio je pod nadzorom zbog samoubojstva.
DETEKTIV
Bio je sam u ćeliji, nije bio s ostalima.
Rekao mi je: „Čemu da se veselim?”
Rekla sam mu da može svašta raditi.
„Rekao si da čitaš Bibliju i da se želiš vratiti tome.”
Zato je poduzeo te korake
kako bi se pokušao iskupiti u Božjim očima.
VELJAČA 1992.
TRAVANJ 1994.
Godine 1994. nazvao me prijatelj, svećenik iz Milwaukeeja.
DAHMEROV PASTOR
Rekao je da se zatvorenik želi krstiti.
„Možda bolje da sjedneš. Zove se Jeffrey Dahmer.”
Bio sam nervozan zbog susreta.
Nikad prije nisam bio u zatvoru ni u posjetu ubojici.
Sjedio sam ondje i mislio:
„U sobi sam s tipom koji je ubio mnogo mladića.”
Pogledao sam mu ruke.
Imao je male ruke u usporedbi s mojima.
Tim je rukama davio ljude,
a ja razgovaram s njim kao da smo normalni ljudi.
Rekao sam da ću ga krstiti.
Doista mu je laknulo.
Rekao je da se bojao da ću reći da je previše zao
ili previše užasan za krštenje.
DAHMER KAŽE DA SE OSJEĆAO ZLO
Jeff je doveden.
Gurnuo sam mu glavu pod vodu
i kad je izronio, rekao sam: „Dobro došao u Božju obitelj.”
Na dan njegova krštenja
John Wayne Gacy je pogubljen.
JOŠ ŠEST TIJELA
Dogodila se i pomrčina Sunca.
Neki su pokušali pronaći neko mistično značenje iza svega toga.
Nalazili smo se jednom tjedno, na otprilike sat vremena.
Trebao je rasti u svojoj vjeri,
shvatiti što je bit vjere i tako nastaviti svaki tjedan.
Jeffrey Dahmer živi u onoj zgradi.
Disciplinska segregacija dva.
Ima posao, briše i čisti podove,
a dužnosnici se nadaju da će moći u opću populaciju.
Posljednji put vidio sam ga dan prije Dana zahvalnosti.
Dao mi je čestitku i podvukao riječ „prijatelj”.
To je ukazivalo na to da je prvi put počeo shvaćati što je prijateljstvo.
Posjetila sam ga nakon što je godinu dana bio u zatvoru.
Rekao je da neće više, da ne može sjediti u izolaciji.
„Ako ne mogu komunicirati s drugima,
to će biti gore nego da umrem.”
Rekao je da će tražiti da ga stave među opću populaciju.
Rekla sam: „Jeffrey, ne. Ubit će te.
Jer su svi imali tako snažne,
doista snažne stavove i mišljenja o tvojim postupcima.”
MASAKR U MILWAUKEEJU
„Ne trebamo daljnji gubitak života.”
Kažem ti, Wendy. Mislim da neću moći ostati priseban.
Stvarno.
Jer oduvijek sam bio takav
da trebam mentalnu stimulaciju.
Naprosto nemam dovoljno strpljenja.
Bilo mi je teško otići.
Rekla sam: „Molim te, nemoj to raditi.
Nećeš preživjeti.”
TRAVANJ 1994.
28. STUDENOG 1994.
U studenom 1994. bio je u zatvoru, na radnom mjestu.
On i Jesse Anderson
dobili su zadatak da očiste ormariće u teretani.
Christopher Scarver, kojeg je moj ured osudio zbog ubojstva
prije nekoliko godina, imao je isti zadatak.
Uzeo je uteg iz vježbaonice
i zatukao Dahmera po glavi tim oružjem.
Iz zatvora sam saznao
da se nije odupirao napadu.
Ironija je u tome što je g. Dahmer prvi put ubio
kad je uzeo uteg u ruke
i oduzeo život Stevenu Hicksu.
Ciklus je time završen.
Kad je ubijen, u općoj populaciji bio je nekih godinu dana.
Iznenađujuće je što je toliko poživio.
ZATVORENIK UBIO DAHMERA
S nama je otac Lionel Dahmer.
Rekli ste da ste bili na poslu
kad vam je žena javila da vam je sin ozlijeđen.
Što se zatim dogodilo?
Nazvala me i javila mi vijest
da je Jeff preminuo
tog jutra oko deset sati.
Nisam mogao vjerovati. Ja…
Počeo sam jecati i tresti se.
Bila sam jako uzrujana.
Ne možete se ne zbližiti s nekim
kad toliko dana i mjeseci provedete zajedno.
NASILAN ŽIVOT, NASILNA SMRT
Neki su sumnjali da se zatvorski sustav obvezao smaknuti Dahmera,
a guverner je vrlo mudro odmah odredio povjerenstvo da to istraži.
Ovaj zatvor ima tridesetak kamera i čeličnih vrata,
no 25-godišnji Christopher Scarver
nekako je uspio izbjeći složeni sigurnosni sustav.
Jedan je telefonirao, drugi je slušao glazbu.
TIJELO DRUGI ZATVORENIK
Ma strašno!
Radio sam u zatvoru.
Gledali smo kako se kupaju, kako jedu i spavaju,
kako pišaju i kakaju.
Kamo god bi otišli, bili smo ondje.
Dahmer je bio jedan od najpoznatijih zatvorenika u zapadnoj hemisferi.
Kako je moguće da tako istaknuti zatvorenik bude pogubljen u zatvoru?
Nakon istrage povjerenstvo je reklo da nije bilo nikakvog zločina,
nije bilo zavjere da se riješe Dahmera.
Dobro i pošteno su se skrbili o njemu.
DAHMEROVA BIOLOŠKA MAJKA
Čuvali su ga. Znali su potencijalne opasnosti.
Nije kriv zatvor.
Jeff, iako je bio ubojica,
nije se mogao braniti.
Nisam mogao slaviti kad je ubijen.
Razumijem zašto neki jesu, ali ja sam osjećao samo tugu.
Tužna priča s tužnim završetkom.
Jeffrey Dahmer bio je vrlo kompleksna osoba.
Mnogo je patio,
osjećao se bezdušno, prazno.
Je li ti palo na pamet da je možda šteta ubiti nekog
tko je bio tako lijep dok je bio živ?
Da, jest.
Mislio sam da…
Šteta da ih ne mogu duže zadržati a da ih ne moram ubiti,
ali nisam znao kako da ih natjeram da ostanu
i da ih kontroliram.
Nisam imao izbora.
Jesi li osjećao bilo kakve emocije?
Osjećao sam veliko,
doista veliko kajanje.
Mislim da Jeffrey nikad nije saznao
dovoljno dobar odgovor
zašto je to učinio.
Rekao je: „Uz sve ove forenzičke liječnike s kojima razgovaram…
Kad bi mi bar jedan rekao zašto.
Zbilja bih volio znati.”
No umro je i znala sam da nikad nije saznao zašto.
Možemo reći da je on zlo čudovište.
„Zašto je to učinio?” „Zao je.” „Kako znamo?” „Jer je to učinio.”
To je etiketa prerušena u objašnjenje.
Bilo je još stvari koje sam htjela znati o njemu,
o čemu sam htjela razgovarati.
Bila je to potraćena prilika
da proučimo što ga je pokretalo.
Učinio je strašne stvari,
ali ako doista nije mogao kontrolirati to ponašanje,
saznajmo što se događa.
Možda svi možemo nešto naučiti.
Dahmera nije bilo briga.
Nije imao suosjećanja.
Nije se kajao.
NADAM SE DA MI JE BOG OPROSTIO
Nikad se nije osjećao loše zbog ljudi koje je povrijedio
i štete koju je nanio.
Dahmerovim žrtvama nitko nije pomogao.
Preživjelim članovima obitelji
gubitci nisu mogli biti nadoknađeni.
Ali ono što jest ostalo stvari su iz Dahmerova stana.
Tad je sudac naredio
da Dahmerove stvari, uključujući i instrumente smrti,
budu prodane najboljem ponuđaču.
Prihodi će se podijeliti obiteljima žrtava.
Jedan filantrop kupio je sve u ime žrtava.
Poduzetnik iz Milwaukeeja Joe Zilber pokrenuo je kampanju da sve kupi i uništi.
Obratio se kolegama, političarima i istaknutim građanima Milwaukeeja.
Prikupili su 400 000 dolara i kupili sve predmete.
Uznemireni su jer će se dogoditi situacija
gdje će ti grozni predmeti ići na dražbu
na jedan vrlo vidljiv način, dostupan svima diljem svijeta.
Predmeti su ukrcani u kamion za smeće
i odvezeni na neotkriveno odlagalište
u Illinoisu.
Za nekoliko sati seksualnog užitka oduzeo je živote osoba
koje mu nisu učinile ništa nažao i kojima nije htio ništa zlo.
Oduzeo im je živote.
To je tragedija.
Nadam se da će svijet zaboraviti Dahmera i da će nestati.
Svi mi koji smo živjeli u zgradi Oxford
održali smo sastanak da odlučimo što ćemo učiniti.
Odlučili smo da više ne želimo živjeti ondje.
Laknut će mi
da znam da će mladići koji su ovdje umrli, njihove duše i njihova tijela,
počivati u miru.
Zgrada Oxford bit će srušena
i tragične uspomene bit će zauvijek pokopane.
Ono što mnogi nazivaju simbolom boli i besmislenog nasilja
više neće biti vidljivo gradu Milwaukeeju i obiteljima žrtava Jeffreyja Dahmera.
Shvaćam da Milwaukee želi zaboraviti ovaj slučaj.
No mislim da je važno shvatiti
da postoje ljudi koji rade grozne stvari.
Zlo je stvarno.
Jeffrey Dahmer nije samo ubio svoje žrtve
već je povrijedio i zajednicu.
Bol ubojstava Jeffreyja Dahmera naudila je Milwaukeeju.
Obitelji su ljudi koje smo vidjeli na televiziji.
Susjedstvo je bilo dobro poznato.
Ovaj je slučaj razotkrio
mnogo rasnih problema
i mnogo pristranosti,
i u policiji i u zajednici.
Dahmer se hranio onim neprimjetnim u našoj zajednici,
a štitile su ga institucije
koje su trebale štititi najslabije i najranjivije ljude.
Naudio im je, a policija ih nije zaštitila.
Što god da naučimo neće vrijediti patnje ovih obitelji.
Ali nemojmo to odbaciti.
Važno je da ovo učinimo ispravno,
da razgovaramo o tome na način koji žrtvama daje dostojanstvo.
Ne možemo popraviti ono što se dogodilo 1991.
i prije toga, kad je počeo ubijati ljude.
No ono što možemo jest da ljudi govore o onome što se dogodilo,
da ne padnemo u iste zamke…
LOKACIJA ZGRADE OXFORD
…i da to razjasnimo
pa da kriminal koji svakodnevno vidimo bude spriječen ili umanjen.
Siromaštvo, visoka stopa kriminala,
činjenica da nam nije stalo do ugroženih…
To mu je pružilo priliku.
Da se takvo što ne bi ponovilo,
morate se baviti tim problemima.
Danas.
Uvijek će postojati ta bol, sjećanje na ono što se dogodilo.
Uvijek će biti onog „što ako”.
Gdje bi bili sad?
Kakve bi živote vodili?
Uvijek će nam nedostajati.
Bitno je humanizirati pojedince koji su izgubili živote.
Kao i shvaćanje da su svi ti mladići
imali majku,
oca,
braću i sestre
koji ih vole i još uvijek im nedostaju.
Samo su pokušavali učiniti
ono što svi pokušavamo.
Preživjeti.
Živjeti i uživati u životima koji su im dani.
Imali su živote
koje su voljeli.
Mislim da je važno ispričati njihove priče.
Nitko ne zaslužuje tako umrijeti.
U SPOMEN:
Prijevod titlova: Dejan Rakar